**Županja, 4. siječnja 2017.**

**Zainteresiranim gospodarskim subjektima u postupku javnog nadmetanja**

**NAZIV NABAVE: Nabava paketa hrane**

**EVIDENCIJSKI BROJ NABAVE: 01-618/01-2016**

**BROJ UGOVORA: 6.0.**

**Predmet: POJAŠNJENJE DOKUMENTACIJE ZA NADMETANJE**

* **dostavlja se**

Temeljem zahtjeva za pojašnjenje Dokumentacije za nadmetanje u u postupku javnog nadmetanja nabave Paketa hrane, a u sklopu projekta *„Humanitarni paket za Slavoniju 2“, broj ugovora: 6.0., evidencijski broj nabave 01-618/01-2016* dostavljamo pojašnjenje kako slijedi:

**UPIT 1:**

*Traži se pojašnjenje je li u paketu hrane za odrasle i starije maloljetnike kod stavke 10. Džem/marmelada (mjerna jedinica kg) obveza ponude artikla od 840g ili je to minimalna gramaža.*

*Nadalje, traži se dopuštenje za proširenje veličine pakiranja za navedenu stavku iz Troškovnika prema navedenom prijedlogu te da jedinicu mjere kilogram promijenite u komad. Obrazloženje za prijedlog: Prihvaćanjem prijedloga povećala bi se konkurentnost ponuda a time i veće mogućnosti odabira najpovoljnije ponude. Prijedlog za izmjenu: Opis stavke iz Troškovnika sa prijedlogom izmjene teksta:*

1. *Džem/marmelada (mjerna jedinica kg) , količina 0,84*

***Izmjena*** *: Džem/marmelada (mjerna jedinica kom) , količina 0,84 – 0,86*

**ODGOVOR 1:**

Poštovani, sukladno dokumentaciji za nadmetanje, str. **4:**

„Paket hrane za odrasle i starije maloljetnike **minimalno** sadrži:

* rafinirano biljno ulje (suncokretovo/biljno), pakiranje u PET ambalaži – 1 litra,
* pšenično brašno tip 550 – 2 kilograma,
* riža dugo zrno – 1 kilogram,
* šećer kristal– 1 kilogram,
* tjestenina – 800 grama,
* mesna konzerva – 1 komad,
* riblja konzerva –sardina ili druga riba u komadu – 1 komad,
* gotova juha – minimalno 3x52g (1 juha za četiri tanjura) – 3 komada,
* mlijeko 2,8% mm– 2 litre,
* **džem/marmelada – 840 grama**,
* krumpir svježi – 2,5 kilograma,
* grah suhi – 1 kilogram,
* sol kuhinjska jodirana – 1 kilogram.),“

te str. **5** („Količina svih namirnica koje sačinjavaju jedan paket izražena je u neto vrijednosti bez ambalaže. Navedene količine namirnica su izražene kao **minimalne**, uključujući i jedinične količine proizvoda koje se nabavljaju u komadima.

Za proizvode izražene u komadima **Ponuditelj može ponuditi i neko drugo pakiranje proizvoda s većom jediničnom količinom proizvoda u komadu pri čemu broj komada mora biti zadovoljen kao minimalno količina jedinica**)**.„**

Na ovaj način definirano je samo minimalno ograničenje za količinu proizvoda bez obzira na vrstu pakiranja i ambalažu bez ograničenja maksimalnog ograničenja količine ponuđenih namirnica koje ponuditelji mogu nuditi prema raspoloživosti svog asortimana određene vrste namirnica. Dakle možete ponuditi navedenu namirnicu u veličini i broju pakiranja koji želite s jedinim uvjetom da ukupna količina namirnice bez težine ambalaže bude jednaka ili veća od minimalno tražene količine navedene namirnice.

Slijedom navedenog, smatramo nepotrebnom predloženu izmjenu Dokumentacije kojom bi se za tu vrstu namirnice odredila maksimalnu količina, jer bi to moglo biti ograničavajuće za gospodarske subjekte koji mogu raspolagati navedenom namirnicom u drugačijim pakiranjima. Prema tome potencijalni ponuditelji imaju slobodu ponuditi veće neto količine traženih namirnica neovisno o ambalaži, a s primarnim ciljem zadovoljavanja minimalno traženih količina za svaku navedenu namirnicu u sastavu paketa hrane.

**Upit 2.**

*Molimo da izvršite korekciju Priloga 5, str 31 ponudbene dokumentacije prema dostavljenom Troškovniku: umjesto PAKET HRANE* ***–*** *ZA ODRASLU OSOBU I STARIJE MALOLJETNIKE, potrebna je izmjena PAKET HRANE* ***-*** *ZA DJECU OD 5-14*

**ODGOVOR 2:**

Prihvaća se tražena korekcija Priloga 5. koja će se objaviti u izmjenjenoj Dokumentaciji za nadmetanje.

**Upit 3:**

*Molim pojašnjenje trebaju li popisi sadržaja paketa i oznake sa logom koje se lijepe na kutije biti printane u boji ili mogu crno-bijele?*

**ODGOVOR 3:**

Poštovani, sukladno FEAD vizualnim identitetima odnosno FEAD Priručniku grafičkih standarda, logo Europske Unije, Fonda europske pomoći za najpotrebitije i svih ostalih čimbenika projekta može biti printan u boji ili crno-bijelo.

S obzirom da je GDCK Županja u Dokumentaciji za nadmetanje logo i sve ostale oznake postavio u boji, bilo bi poželjno da budu printane u boji, jer ako se printa crno-bijelo, mijenja se cijela struktura izgleda logo-a.

Ovlašteni predstavnik naručitelja

Silvija Mikulić